Οι εξετάσεις περιόδου Ιανουαρίου 2023 στο μάθημα θα διεξαχθούν προφορικά και δια ζώσης, την Τετάρτη, 25η Ιανουαρίου, στην αίθουσα 432.

Είναι προς το συμφέρον όλων, δηλαδή του Πανεπιστημίου, της Σχολής, του Τμήματος, των διδασκόντων και των φοιτητών/τριών να διαφυλαχθεί ως κόρη οφθαλμού ο αδιάβλητος χαρακτήρας των εξετάσεων.

1. Για λόγους που όλες και όλοι γνωρίζετε παρακαλείσθε, επιτηρητές και εξεταζόμενοι/ες, να φοράτε μάσκα μέσα στην αίθουσα, στην οποία γίνεται η εξέταση.
2. Κατά την εξέταση θα παρίσταται μεταπτυχιακός/ή φοιτητής/ήτρια ή υποφήφιος/α διδάκτωρ, ο οποίος/η οποία θα προβαίνει στην ταυτοποίηση των εξεταζομένων με την επίδειξη της φοιτητικής σας ταυτότητας και θα ασχολείται με την ομαλή, απρόσκοπτη και σύμφωνα με τους κανόνες διεξαγωγή της εξέτασης, συμβάλλοντας έτσι στην διαφύλαξη του αδιαβλήτου.
3. Σας έχει αποσταλεί αρχείο με τις ώρες προσέλευσης σας (σε τριάδες). Παρακαλείσθε να εισέρχεσθε ακριβώς την καθορισμένη ώρα και όχι νωρίτερα ή αργότερα και να κάθεστε στην αίθουσα στις θέσεις που θα σας υποδειχθούν φορώντας σωστα την μάσκα σας, ώστε αυτή να καλύπτει τόσο το στόμα όσο και την μύτη. Έχει επίσης πολύ μεγάλη σημασία να μη συνωστίζεσθε έξω από την αίθουσα.